Nuwe Bloed! – Kouevuur
Nuwe Bloed!	Junie 17, 2011 Son	Daar is deesdae te veel Blou Bulle in die Kaap. My vermoede is dat hulle dalk gevlug het vir al die potholes daar bo, maar dis maar net my eie vermoede 😉
Maar die Kapenaars is mos nie onvriendelike mense nie, so ons neem hulle op in ons vriendekringe en ons kuier saam met hulle, want hulle is mos (amper) net soos ons, behalwe op ‘n Saterdag as die Stormers teen die Bulle speel 😆
Laas naweek kyk ons die rugby by De Kelders in die Paarl, (lekker kuierplek daai). Die Bul ondersteuners sit eenkant van die kroeg (op Loftus) en die Capeys sit anderkant (op Nuweland). Tussen-in koop ons vir mekaar ‘n dop, skree mekaar dood, wys vir mekaar vuis. Maar aan die einde van die game groet ons mekaar met ‘n druk of ‘n handdruk, voor elkeen sy pad huis toe vat.
Net so sien ek die laaste paar dae ‘n invloei van nuwe mense op WordPress. Mense wat hierheen “getrek” het vir hul eie redes. Ek hoop hulle gaan die vrede en goeie blogmansgees hier vind wat hulle soek. Ek hoop ons “ou” WordPressers gaan hulle opneem in ons blogkringe, laat welkom voel en seker maak hulle trek nooit weer weg nie. Daar kan nooit genoeg Afrikaanse bloggers op WordPress wees nie, en die laaste twee jaar het ons goeie mense hier verloor, wat moeg geword het vir blog of net nie meer tuis gevoel het hier nie. Vir ‘n hele rukkie het ons Afrikaanse bloggers maar net voort gehink hier, nou begin dit weer lekker raak.
Murphy en Jeanne en
Bernard en Maryke en
Modderkoekie en Maankind en
Charlene en Thys en
Hoof Moer en Ekke Dink (ek is nie seker of hulle twee ook van daar oorkant af kom nie)
Jan Twak (ja, ek weet Jan, jy is al ‘n hele ruk hier!).
As daar ander is wat ek uitgelaat het of nie van weet nie, laat weet ons asseblief, sodat ons kan gaan lees 🙂
Ek hoop julle gaan NOOIT terugkyk en twyfel of spyt wees oor julle skuif nie!
Previous Post Om NIE maer te wees nieNext Post Los gedagte
22 thoughts on “Nuwe Bloed!”
Terugklingel: Skakels op my Blog « MaanKind leonvonmoltke sê:	Junie 20, 2011 om 8:01 vm	Jip, hoop almal geniet dit en daar kom bietjie bloglewe in almal in 🙂
Antwoord	Charms sê:	Junie 18, 2011 om 4:34 nm	Sjoe, dis nou sommer ‘n klomp nuwe gesigte. Daar is wel ‘n paar van hulle wie se blogs ek al ‘n ruk volg.
Antwoord	Jan Twak sê:	Junie 18, 2011 om 10:08 vm	Ek is nooit regtig lekker by nie, so ek is al gewoond aan verwelkomings al is ek lankal op ‘n plek 🙂
Maar dankie is nog steeds vanpas!
Antwoord	Zee sê:	Junie 17, 2011 om 10:10 nm	En so ontdek ek ook toe weer vanaand my blog… net om op jou inskrywing af te kom Son en ek besef hoe ek dit mis. Ek hoop my “block” verdwyn sommer gou.
Thanks vir die paar links, nuwe blogs is altyd lekker om te lees.
Hallo Flintie 🙂
Antwoord	ekkedink sê:	Junie 17, 2011 om 9:26 nm	ja, ek’s al lank hier. Maar dankie vir die “verwelkoming”.
Watwou, jy’t my laat gaan kyk wanneer ek begin het…… my eerste inskrywing was Mei 2004. Kan dit al so lank wees?!? Daar was meer besige tye / jare as ander. Maar dis mos maar hoe dit gaan. Ek wonder of my aanname korrek is naamlik dat baie bloggers nou eerder FB en dat dit omtrent net die bittereinder-wannabee-skrywers is wat vasbyt, of is dit heelemal te simplisties. Wonder nogal hoekom so baie bloggers opgehou het?
Nee wat, ek sal bly blog …. geniet die ruimte om sommer partykeer my gedagtes neer te pen.
Antwoord	thysleroux sê:	Junie 17, 2011 om 7:00 nm	Dankie Son! Ek waardeer die verwelkoming!
Antwoord	murphy sê:	Junie 17, 2011 om 4:32 nm	My moses! Baie dankie!
Antwoord	Flintie sê:	Junie 17, 2011 om 3:59 nm	Welkom aan die nuwe blogger maats, hoop ons sien julle nog vir n laaaaang tyd hier 🙂
Antwoord	MaanKind sê:	Junie 17, 2011 om 2:20 nm	Dankie, Son. Jy verbly my hart! Veral komende van jou, wat ek nog altyd as een van die beste bloggers oor alle platforms heen beskou het!
Antwoord	Son sê:	Junie 17, 2011 om 2:35 nm	Dankie 😳 Ek blog glad nie meer genoeg nie, maar dit begin nou weer lekker raak!
Antwoord	gardiol sê:	Junie 17, 2011 om 1:56 nm	Koudste, dis juis JY wat my so tuis laat voel dat ek blog – gaan juo nog verras met ‘n mooi werf…. en eendag, met brood en wyn en sop as dit weer so storm in die Kaap.
Antwoord	Son sê:	Junie 17, 2011 om 2:01 nm	Gardiol – Daai dag sal jy nie net my dag maak nie, jy sal my JAAR maak! 🙂
Antwoord	Plaasjuppie sê:	Junie 17, 2011 om 1:36 nm	Die trekkery Kaap toe is eintlik nie oor die potholes nie, maar ons ons vertigo kry van in die diep gate afkyk 😉
Antwoord	alleman sê:	Junie 17, 2011 om 1:06 nm	Ekkedink is al lank al hier.
1eendjie, sobymykool, Lewies Botha (moenie hom mis nie!), strangephilo kom ook van Litnet af, en daar is nog ‘n klomp ander nuwes soos Afrikoreaans wat nie van Litnet af kom sover ek weet nie.
Daar is meer as 400 Afrikaanse blogs hier.
Ek het planne om ‘n Letterdash na WordPress converter te maak, maar weet nie of ek gaan tyd kry nie.
Antwoord	Son sê:	Junie 17, 2011 om 1:31 nm	Dankie Alleman!
Antwoord	toortsie sê:	Junie 18, 2011 om 1:17 nm	Alleman, jy sê hier is meer as 400 afrikaanse blogs. Is hier dalk ‘n plek waar mens hulle almal gelys kan sien? Ek gaan nou die skakel wat jy gee, kliek en kyk. As mens “more” druk by af.wordpress.com is daar maar so 60 tot 80 wat wys.
Antwoord	Jeanne sê:	Junie 17, 2011 om 12:12 nm	Baie dankie vir die verwelkoming!
Ek probeer maar nog my voete vind hier en tyd is min hierdie week 🙂
Antwoord	thysleroux sê:	Junie 17, 2011 om 7:08 nm	@Jeanne …. “slacker” … wat het jy gedoen tussen 12 & 5 vanoggend! Jy kon ‘n “killer” inskrywing gemaak het!
Antwoord	pienkpantoffels sê:	Junie 17, 2011 om 12:01 nm	Baie dankie vir die verwelkoming. Ek is seker ons nuwelinge gaan dit beslis hier geniet.
Antwoord	thestonemaidendiaries sê:	Junie 17, 2011 om 11:52 vm	Thanks, dis nou baie gaaf van jou :0)
Die influx van die klomp ‘nuwes’ hier by julle kan vierkantig voor die Litnet trolle se voete gelê word. Gelukkig kan mens hier self spam.
Antwoord	beadyeyedhoneybadger sê:	Junie 17, 2011 om 11:45 vm	Dankie vir die verwelkoming! Ek bekyk dinge nog hier en sal een van die dae ‘n paar van my beter stukke hier pos.